CELEX: 62011CA0528
Language: hu
Date: 2013-05-30 00:00:00
Title: C-528/11. sz. ügy: A Bíróság (negyedik tanács) 2013. május 30-i ítélete (az Administrativen sad Sofia-grad (Bulgária) előzetes döntéshozatal iránti kérelme) — Zuheyr Frayeh Halaf kontra Darzhavna agentsia za bezhantsite pri Ministerskia savet (Menekültügy — 343/2003/EK rendelet — A harmadik állam állampolgára által az egyik tagállamban benyújtott, menedékjog iránti kérelem megvizsgálásáért felelős tagállam meghatározása — A 3. cikk (2) bekezdése — A tagállamok mérlegelési jogköre — Az Egyesült Nemzetek Menekültügyi Főbiztosságának szerepe — A tagállamok azon kötelezettsége, hogy ezen intézmény véleményét kérjék — Hiány)

3.8.2013   
            
            
               HU
            
            
               Az Európai Unió Hivatalos Lapja
            
            
               C 225/12
            
         A Bíróság (negyedik tanács) 2013. május 30-i ítélete (az Administrativen sad Sofia-grad (Bulgária) előzetes döntéshozatal iránti kérelme) — Zuheyr Frayeh Halaf kontra Darzhavna agentsia za bezhantsite pri Ministerskia savet
   (C-528/11. sz. ügy) (1)
   
   (Menekültügy - 343/2003/EK rendelet - A harmadik állam állampolgára által az egyik tagállamban benyújtott, menedékjog iránti kérelem megvizsgálásáért felelős tagállam meghatározása - A 3. cikk (2) bekezdése - A tagállamok mérlegelési jogköre - Az Egyesült Nemzetek Menekültügyi Főbiztosságának szerepe - A tagállamok azon kötelezettsége, hogy ezen intézmény véleményét kérjék - Hiány)
   2013/C 225/19
   Az eljárás nyelve: bolgár
   
      A kérdést előterjesztő bíróság
   
   Administrativen sad Sofia-grad
   
      Az alapeljárás felei
   
   
      Felperes: Zuheyr Frayeh Halaf
   
      Alperes: Darzhavna agentsia za bezhantsite pri Ministerskia savet
   
      Tárgy
   
   Előzetes döntéshozatal iránti kérelem — Administrativen sad Sofia-grad — Az egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló, 2003. február 18-i 343/2003/EK tanácsi rendelet (HL L 50., 1. o.; magyar nyelvű különkiadás 19. fejezet, 6. kötet, 109. o.) 3. cikke (2) bekezdésének értelmezése — Egy másik tagállamban már benyújtott menedékjog iránti kérelem — A megkeresett tagállam azon kötelezettsége, hogy átvállalja a menedékjog iránti kérelem megvizsgálásáért való felelősséget az említett rendelet 3. cikkének (2) bekezdésében foglalt humanitárius záradék alapján, abban az esetben, ha a felelős tagállam menekültjogra vonatkozó jogszabályai és gyakorlata nem egyeztethető össze az nemzetközi emberi jogi normákkal és az Európai Unió Alapjogi Chartájának 18. cikkével — A megkeresett tagállam olyan jogszabálya, amely nem ír elő sem feltételeket, sem eljárási szabályokat a humanitárius záradék alkalmazása tekintetében — Az uniós menekültjoggal való összeegyeztethetetlenség elfogadható bizonyítékai abban az esetben, ha a Bíróság nem hozott olyan ítéletet, amely megállapítja a menekültügyben felelős tagállam e jogsértésekben megnyilvánuló kötelezettségszegését.
   
      Rendelkező rész
   
   
               1.
            
            
               Az egy harmadik ország állampolgára által a tagállamok egyikében benyújtott menedékjog iránti kérelem megvizsgálásáért felelős tagállam meghatározására vonatkozó feltételek és eljárási szabályok megállapításáról szóló, 2003. február 18-i 343/2003/EK tanácsi rendelet 3. cikkének (2) bekezdését úgy kell értelmezni, hogy lehetővé teszi az e rendelet III. fejezetében felsorolt feltételek alapján nem felelős tagállam számára a menedékjog iránti kérelem megvizsgálását akkor is, ha nem áll fenn olyan körülmény, amely miatt alkalmazni lehetne az említett rendelet 15. cikkében szereplő humanitárius záradékot. E lehetőség nem függ attól a ténytől, hogy az említett feltételek alapján felelős tagállam nem válaszolt az érintett menedékkérő visszavétele iránti kérelemre.
            
         
               2.
            
            
               Az a tagállam, amelynek területén a menedékkérő található, nem köteles a felelős tagállam meghatározására vonatkozó eljárás során az Egyesült Nemzetek Menekültügyi Főbiztosságának véleményét kérni, ha e szervezet dokumentumaiból kitűnik, hogy a 343/2003 rendelet III. fejezetében felsorolt feltételek alapján felelős tagállam megsérti a menekültügyre vonatkozó uniós jogi szabályokat.
            
         
      (1)  HL C 370., 2011.12.17.